b'\n_START_ARTICLE_\nCan Torres (Sant Sadurn\xc3\xad d\'Osormort)\n_START_SECTION_\nDescripci\xc3\xb3\n_START_PARAGRAPH_\nMasia de planta rectangular, coberta a dues vessants amb el carener perpendicular a la fa\xc3\xa7ana principal situada a l\'est. Aquest sector presenta dos portals a la planta i dues finestres al primer amb un balc\xc3\xb3 al centre. A la part esquerra s\'hi annexiona un cos de planta cobert a una vessant i amb una finestreta. A ponent hi ha diverses finestres obertures que amb un portal a la planta, un balc\xc3\xb3 al primer pis i diverses finestres que no guarden cap simetria. A migdia hi ha un portal i dues finestres. A tramuntana s\'hi obre una \xc3\xbanica finestra. La casa es constru\xc3\xafda en pedra, totxo arrebossat i pintat al damunt. Els elements de ressalt s\xc3\xb3n de pedra picada. La casa es troba assentada damunt el pendent del terreny.\n_START_SECTION_\nHist\xc3\xb2ria\n_START_PARAGRAPH_\nMasia que pertany a la parr\xc3\xb2quia de Sant Sadurn\xc3\xad d\'Osormort que en un principi fou terme de Sant Lloren\xc3\xa7 del  Munt o de Cerdans, m\xc3\xa9s tard s\'un\xc3\xad a la batllia d\'Espinelves i ara \xc3\xa9s independent. Aquest mas no el trobem documentat en els fogatges del segle XVI per tant segurament es tracta d\'una construcci\xc3\xb3 posterior. En el nomencl\xc3\xa0tor de la prov\xc3\xadncia de Barcelona de l\'any 1860 no hem pogut comprovar s\'hi consta perqu\xc3\xa8 nom\xc3\xa9s hi ha un resum de l\'inventari que \xc3\xa9s el seg\xc3\xbcent: "11 casetes, 15 masies, 12 alqueria, 1 esgl\xc3\xa9sia, 5 capelles, 1 rectoria 17 pallisses".'